Die Vleiroos (Orothamnus zeyheri) is 'n skaars blomdraende plant wat deel is van die Proteaceae familie wat op 'n tyd as krities bedreig beskou was. Die plant blom vanaf Junie tot November maar hoofsaaklik in September. Dit is 'n lang, skraal plant wat 2-4 m hoog word. Die plant kom voor in die suidelike gedeelte van die Kogelberg en daar is ook 'n klein populasie by die Kleinrivierberge naby Hermanus.